**SÚŤAŽNÉ PODKLADY**

**Rokovacie konanie so zverejnením**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(nadlimitná zákazka)

Číslo spisu: ***BL-NZ-0190-25***

Predmet zákazky:

**Plynovodné rúry z materiálu HDPE 100RC pre investičné projekty na roky 2026 a 2027**

Rokovacie konanie so zverejnením bolo vyhlásené v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**Obsah:**

[Časť I. – INFORMÁCIE O OBSTARÁVATEĽOVI 3](#_Toc202952974)

[1. Identifikácia obstarávateľa 3](#_Toc202952975)

[Časť II. – INFORMÁCIE O PREDMETE ZÁKAZKY 3](#_Toc202952976)

[2. Predmet zákazky 3](#_Toc202952977)

[3. Rozdelenie predmetu zákazky na časti s uvedením rozsahu plnenia predmetu zákazky v jednotlivých častiach 4](#_Toc202952978)

[4. Miesto realizácie predmetu zákazky 5](#_Toc202952979)

[5. Termín a lehota realizácie predmetu zákazky 5](#_Toc202952980)

[6. Zmluva 5](#_Toc202952981)

[7. Zdroj finančných prostriedkov 5](#_Toc202952982)

[Časť III. – VŠEOBECNÉ USTANOVENIA K VEREJNÉMU OBSTARÁVANIU 6](#_Toc202952983)

[8. Elektronická platforma na komunikáciu a predkladanie dokumentov 6](#_Toc202952984)

[9. Komunikačné formáty a forma predkladaných Dokumentov 6](#_Toc202952985)

[10. Jazyk 7](#_Toc202952986)

[11. Vysvetľovanie, doplnenie a zmena súťažných podkladov 7](#_Toc202952987)

[12. Dôverné informácie a osobné údaje 8](#_Toc202952988)

[13. Podpisovanie a dopĺňanie údajov 9](#_Toc202952989)

[Časť IV. – PREHĽAD PRIEBEHU ROKOVACIEHO KONANIA SO ZVEREJNENÍM 9](#_Toc202952990)

[14. Fázy rokovacieho konania 9](#_Toc202952991)

[Časť V. – ŽIADOSŤ O ÚČASŤ 10](#_Toc202952992)

[15. Všeobecné ustanovenia k žiadosť o účasť a obsah žiadosti o účasť 10](#_Toc202952993)

[16. Otváranie a vyhodnotenie žiadostí o účasť obstarávateľom 11](#_Toc202952994)

[Časť VI. – TECHNICKÉ PREDKOLO 11](#_Toc202952995)

[17. Všeobecné ustanovenia k technickému predkolu 11](#_Toc202952996)

[18. Realizácia technického predkola 11](#_Toc202952997)

[Časť VII. – PONUKA 11](#_Toc202952998)

[19. Všeobecné ustanovenia k ponuke 11](#_Toc202952999)

[20. Mena a ceny uvádzané v ponuke, mena finančného plnenia 12](#_Toc202953000)

[21. Zábezpeka ponuky 12](#_Toc202953001)

[22. Lehota viazanosti ponúk 16](#_Toc202953002)

[23. Variantné riešenie 16](#_Toc202953003)

[24. Skupina dodávateľov 16](#_Toc202953004)

[25. Otváranie ponúk 17](#_Toc202953005)

[26. Vyhodnocovanie ponúk 17](#_Toc202953006)

[27. Základná ponuka 19](#_Toc202953007)

[28. Konečná ponuka 20](#_Toc202953008)

[Časť VIII. – ROKOVANIE O ZÁKLADNÝCH PONUKÁCH 21](#_Toc202953009)

[29. Spôsob a zásady rokovania s uchádzačmi o základných ponukách 21](#_Toc202953010)

[Časť IX. – POSTUP PO VYHODNOTENÍ PONÚK 22](#_Toc202953011)

[30. Informácia o výsledku vyhodnotenia ponúk 22](#_Toc202953012)

[31. Uzatvorenie zmluvy 23](#_Toc202953013)

[32. Register partnerov verejného sektora a konečný užívateľ výhod 23](#_Toc202953014)

[Časť X. – ZÁVEREČNÉ USTANOVENIA 24](#_Toc202953015)

[B. Opis predmetu zákazky (Technické zadanie) 25](#_Toc202953016)

[C. Obchodné podmienky zabezpečenia predmetu zákazky 27](#_Toc202953017)

[D. Prílohy 27](#_Toc202953018)

[Príloha č. 1 Podmienky zadávania Čiastkovej zmluvy 27](#_Toc202953019)

[Príloha č. 2 Krycí list pre žiadosť o účasť 27](#_Toc202953020)

[Príloha č. 3 Špecifikácia podmienok účasti 27](#_Toc202953021)

[Príloha č. 4 Krycí list pre ponuku 27](#_Toc202953022)

[Príloha č. 5 Čestné vyhlásenie – súhlas s podmienkami 27](#_Toc202953023)

[Príloha č. 6 Vyhlásenie skupiny dodávateľov so splnomocnením 27](#_Toc202953024)

[Príloha č. 7 Návrh na plnenie kritérií 27](#_Toc202953025)

[Príloha č. 8 Rámcová kúpna zmluva a jej prílohy 27](#_Toc202953026)

A. Pokyny pre záujemcov a uchádzačov

##

## Časť I.  – INFORMÁCIE O OBSTARÁVATEĽOVI

### Identifikácia obstarávateľa

Obchodné meno: SPP – distribúcia, a.s.

Sídlo: Plátennícka 19013/2, 821 09 Bratislava – mestská časť Ružinov,

Slovenská republika

IČO: 35 910 739

Právna forma: Akciová spoločnosť zapísaná v Obchodnom registri Mestského súdu Bratislava III, Oddiel: Sa, Vložka číslo: 3481/B

Internetová adresa: [www.spp-distribucia.sk](http://www.spp-distribucia.sk)

Kontaktná osoba: JUDr. Jana Kumančíková

Telefón:  +421 2 2040 2167, +421 904 137 080

E-mail: jana.kumancikova@spp-distribucia.sk

(ďalej len ako *„obstarávateľ“*)

## Časť II. – INFORMÁCIE O PREDMETE ZÁKAZKY

### Predmet zákazky

* 1. Názov predmetu zákazky je: **Plynovodné rúry z materiálu HDPE 100RC pre investičné projekty na roky 2026 a 2027** (ďalej aj len *„zákazka“* alebo *„súťaž“*).
	2. Predmetom zákazky je dodanie hnuteľných vecí – plynovodných rúr, vrátane zabezpečenia ich vykládky v obstarávateľom požadovaných prípadoch, konkrétne:

**pre rok 2026**:

|  |  |  |
| --- | --- | --- |
| **P. č.** | **Druh** | **Odhadované požadované množstvo v metroch** |
| 1. | Rúra dn25x3,0 PE100 RC SDR11 (kotúč) | 2880 |
| 2. | Rúra dn25x3,0 PE100 RC SDR11 (6m) | 120 |
| 3. | Rúra dn32x3,0 PE100 RC SDR11 (6m) | 4584 |
| 4. | Rúra dn32x3,0 PE100 RC SDR11 (kotúč) | 16800 |
| 5. | Rúra dn40x3,7 PE100 RC SDR11 (kotúč) | 3720 |
| 6. | Rúra dn40x3,7 PE100 RC SDR11 (6m) | 990 |
| 7. | Rúra dn50x4,6 PE100 RC SDR11 (6m) | 714 |
| 8. | Rúra dn50x4,6 PE100 RC SDR11 (kotúč) | 10224 |
| 9. | Rúra dn63x5,8 PE100 RC SDR11 (6m) | 5664 |
| 10. | Rúra dn63x5,8 PE100 RC SDR11 (kotúč) | 13620 |
| 11. | Rúra dn90x5,2 PE100 RC SDR17 (6m) | 8550 |
| 12. | Rúra dn90x5,2 PE100 RC SDR17 (kotúč) | 180 |
| 13. | Rúra dn110x6,3 PE100 RC SDR17 (6m) | 7932 |
| 14. | Rúra dn110x6,3 PE100 RC SDR17 (kotúč) | 60 |
| 15. | Rúra dn160x9,1 PE100 RC SDR17 (6m) | 12318 |
| 16. | Rúra dn225x12,8 PE100 RC SDR17 (6m) | 6906 |
| 17. | Rúra dn315x17,9 PE100 RC SDR17 (6m) | 1824 |
| 18. | Rúra dn450x26,7 PE100 RC SDR17 (6m) | 216 |

(ďalej spoločne len *„Tovar pre rok 2026“*)

**pre rok 2027**:

|  |  |  |
| --- | --- | --- |
| **P. č.** | **Druh** | **Odhadované požadované množstvo v metroch** |
| 1. | Rúra dn25x3,0 PE100 RC SDR11 (kotúč) | 2880 |
| 2. | Rúra dn25x3,0 PE100 RC SDR11 (6m) | 120 |
| 3. | Rúra dn32x3,0 PE100 RC SDR11 (6m) | 4584 |
| 4. | Rúra dn32x3,0 PE100 RC SDR11 (kotúč) | 16800 |
| 5. | Rúra dn40x3,7 PE100 RC SDR11 (kotúč) | 3720 |
| 6. | Rúra dn40x3,7 PE100 RC SDR11 (6m) | 990 |
| 7. | Rúra dn50x4,6 PE100 RC SDR11 (6m) | 714 |
| 8. | Rúra dn50x4,6 PE100 RC SDR11 (kotúč) | 10224 |
| 9. | Rúra dn63x5,8 PE100 RC SDR11 (6m) | 5664 |
| 10. | Rúra dn63x5,8 PE100 RC SDR11 (kotúč) | 13620 |
| 11. | Rúra dn90x5,2 PE100 RC SDR17 (6m) | 8550 |
| 12. | Rúra dn90x5,2 PE100 RC SDR17 (kotúč) | 180 |
| 13. | Rúra dn110x6,3 PE100 RC SDR17 (6m) | 7932 |
| 14. | Rúra dn110x6,3 PE100 RC SDR17 (kotúč) | 60 |
| 15. | Rúra dn160x9,1 PE100 RC SDR17 (6m) | 12318 |
| 16. | Rúra dn225x12,8 PE100 RC SDR17 (6m) | 6906 |
| 17. | Rúra dn315x17,9 PE100 RC SDR17 (6m) | 1824 |
| 18. | Rúra dn450x26,7 PE100 RC SDR17 (6m) | 216 |

(ďalej spoločne len *„Tovar pre rok 2027“*)

(Tovar pre rok 2026 a Tovar pre rok 2027 ďalej spoločne aj *„Tovar“*, *„Rúry“*, *„predmet plnenia“* alebo *„predmet zákazky“*).

* 1. Podrobné vymedzenie a bližší opis predmetu zákazky je uvedený v nasledujúcich častiach týchto súťažných podkladov:

*B.* *Opis predmetu zákazky (Technické zadanie),*

*C. Obchodné podmienky zabezpečenia predmetu zákazky.*

* 1. Označenie predmetu zákazky podľa kódov zo spoločného slovníka obstarávania (CPV):

Hlavný slovník:

* *44160000-9 Diaľkové potrubia, potrubia, rúry, obalenie/obloženie, kladenie*

*a podobné prvky;*

* *44163000-0 Rúrky a príslušenstvo (spojky);*
* *44163100-1 Rúrky;*
* *44162200-5 Rozvádzacie potrubia.*

### Rozdelenie predmetu zákazky na časti s uvedením rozsahu plnenia predmetu zákazky v jednotlivých častiach

* 1. Predpokladaná hodnota zákazky: **897 643,44 EUR**.
	2. Zákazka **nie je rozdelená na časti.**

Obstarávateľ požaduje, aby úspešný uchádzač dodával predmet plnenia, pričom bližší opis predmetu zákazky je uvedený v týchto súťažných podkladoch a ich prílohách, s cieľom zabezpečiť svoje potreby a riadny chod distribučnej siete.

Obstarávateľ pred samotným vyhlásením verejného obstarávania na túto zákazku zvažoval vhodnosť rozdelenia predmetu zákazky, avšak rozhodol sa daný predmet zákazky nerozdeliť, a to z nasledovných dôvodov:

* prípadné rozdelenie zákazky na časti alebo vyhlásenie viacerých verejných obstarávaní by nutne neznamenalo rozšírenie potenciálneho relevantného trhu a rozšírenie okruhu záujemcov, resp. uchádzačov,
* najmä s ohľadom na charakter predmetu zákazky, by rozdelenie predmetu zákazky bolo nelogické, neúčelné a nehospodárne.

### Miesto realizácie predmetu zákazky

* 1. Miestom dodania Tovaru je ktorékoľvek miesto na území Slovenskej republiky podľa uváženia obstarávateľa, pričom konkrétne miesto dodania Tovaru obstarávateľ uvedie v príslušnej objednávke.

Miesto dodania predmetu zákazky je bližšie a podrobnejšie špecifikované v časti C. Obchodné *podmienky zabezpečenia predmetu zákazky* týchto súťažných podkladov.

### Termín a lehota realizácie predmetu zákazky

* 1. Predávajúci je povinný dodať predmet zákazky v lehotách bližšie špecifikovaných v časti *C. Obchodné podmienky zabezpečenia predmetu zákazky* týchto súťažných podkladov.

### Zmluva

* 1. Typ zmluvy:

* + - **Rámcová kúpna zmluva** uzatvorená podľa § 409 zákona č. 513/1991 Zb. Obchodný zákonník v znení neskorších predpisov a § 99 ZVO aj s opätovným otváraním súťaže podľa § 99 ods. 3 a ods. 5 ZVO (ďalej aj *„Zmluva“*).
	1. **Výsledkom súťaže bude uzatvorenie Zmluvy s  maximálne tromi úspešnými uchádzačmi** (umiestnenými na prvom, druhom a treťom mieste v poradí), avšak obstarávateľ **pripúšťa uzatvorenie Zmluvy aj s menším počtom uchádzačov**, a to v prípadne kedy v rámci zákazky nebude predložených dostatočný počet platných ponúk (resp. do súťaže sa neprihlási dostatočný počet uchádzačov).

Na podklade Zmluvy bude obstarávateľ v súlade s podmienkami uvedenými v prílohe č. 1 týchto súťažných podkladov a v Zmluve uzatvárať Čiastkové zmluvy (ďalej aj *„Čiastková zmluva“*).

* 1. Podrobné vymedzenie zmluvných podmienok na dodanie predmetu zákazky je uvedené v časti *C. Obchodné podmienky zabezpečenia predmetu zákazky* týchto súťažných podkladov, pričom o **všetkých zmluvných podmienkach uvedených v Zmluve je možné rokovať** podľa § 95 ods. 5 ZVO po podaní základných ponúk v súlade s ustanoveniami bodu 29. týchto súťažných podmienok (t. j. celý obsah Zmluvy vrátane jej príloh je rokovateľný).
	2. Obstarávateľ upozorňuje, že v Zmluve si vyhradzuje právo odobrať vzorky z rúr, ktoré boli (resp. budú) vyrobené na základe jeho objednávky, pričom predávajúci bude povinný k odobratým vzorkám poskytnúť kupujúcemu (obstarávateľovi) adekvátnu vzorku granulátov, z ktorých bola konkrétna rúra vyrobená. Účelom testovania bude overenie vlastností rúr a granulátov.

Obstarávateľ zároveň upozorňuje, že hodnota MFR na vyrobených rúrach dimenzie dn 63 vrátane a vyššie musí byť testovaná zvlášť pre každú vrstvu vyrobenej rúry (pre dn menej ako 63 je akceptované MFR pre zmes vrstiev).

### Zdroj finančných prostriedkov

* 1. Predmet zákazky bude financovaný z **vlastných zdrojov obstarávateľa**.
	2. Platba za predmet zákazky bude realizovaná formou **bezhotovostného platobného styku** na základe daňového dokladu vystaveného zmluvným partnerom.
	3. Splatnosť faktúr je do 60 dní odo dňa doručenia faktúry, pričom obstarávateľ pripúšťa možnosť rokovať o dĺžke lehoty splatnosti faktúr.

## Časť III. – VŠEOBECNÉ USTANOVENIA K VEREJNÉMU OBSTARÁVANIU

### Elektronická platforma na komunikáciu a predkladanie dokumentov

* 1. Žiadosť o účasť a ponuku, resp. dokumenty tvoriace žiadosť o účasť a ponuku (ďalej spoločne aj *„Súťažné dokumenty uchádzača“*), ako aj akékoľvek iné dokumenty (písomnosti) zasielané v rámci verejného obstarávania, napr. žiadosti, odpovede na žiadosti, doplňujúce dôkazy k predloženým dokladom a pod. (ďalej len *„Iné dokumenty“);* Súťažné dokumenty uchádzača a Iné dokumenty ďalej spoločne aj ako *„Dokumenty“*) musia byť v **elektronickej forme** **a predložené elektronicky prostredníctvom:** [**https://josephine.proebiz.com/sk/**](https://josephine.proebiz.com/sk/) (ďalej len *„JOSEPHINE“*) a **prostredníctvom na to určeného rozhrania (funkcionality)**, ak nie je výslovne uvedené inak. Dokumenty predložené inak, ako je uvedené v tomto bode sa budú považovať za nedoručené.
	2. **Komunikácia, vrátane predkladania akýchkoľvek Dokumentov v tomto verejnom obstarávaní** (predkladanie Súťažných dokumentov uchádzača, žiadostí o vysvetlenie, výziev, odpovedí na žiadosti a pod.) **sa uskutočňuje elektronicky prostredníctvom JOSEPHINE.**
	3. **Záujemca[[1]](#footnote-2) a/alebo uchádzač[[2]](#footnote-3)** (ďalej spoločne aj ako *„uchádzač“*) **sa musí registrovať a autentifikovať v JOSPEHINE, inak sa nebude môcť zúčastniť tohto verejného obstarávania** (nebude môcť predkladať Dokumenty). Bližšie a aktuálne informácie o registrácii a autentifikácii získa uchádzač na <https://josephine.proebiz.com/sk/>.
	4. Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Obstarávateľ tieto všetky podklady/dokumenty bude uverejňovať ako elektronické dokumenty v JOSEPHINE a/alebo v profile obstarávateľa na <https://www.uvo.gov.sk>.
	5. Akékoľvek Dokumenty musia byť doručené najneskôr do uplynutia príslušnej lehoty, ak je stanovená. Riziko z oneskorenia doručenia Dokumentov v plnej miere znáša uchádzač. Za **okamih doručenia písomnosti** sa v JOSEPHINE považuje **okamih jej odoslania** v JOSEPHINE, a to v súlade s funkcionalitou systému.
	6. Uchádzač sa zaväzuje rešpektovať manuály (resp. návody a používateľské príručky), aktuálne technické nároky, ako aj funkcionality JOSEPHINE.

### Komunikačné formáty a forma predkladaných Dokumentov

1. Obstarávateľ určuje ako akceptované komunikačné formáty pre Dokumenty najmä:
* **.pdf, .doc/.docx, .xls/xlsx, .zip, .gif, .jpg, ,jpeg, .png** a
* formáty stanovené (upravené) platnými a účinnými všeobecne záväznými právnymi predpismi pre dokumenty podpísané kvalifikovaným elektronickým podpisom, kvalifikovanou elektronickou pečaťou alebo transformované zaručenou konverziou, najmä ASiC XAdES, ASiC CAdES ***(.asice, .asics, .sce, .scs)***, PAdES ***(.pdf)***.
1. Uchádzač predkladá Dokumenty vo forme:

v prípade ak boli pôvodne vyhotovené ako listinné ako:

* **skeny** originálov (príp. úradne osvedčených kópií) ,
* **výstupy zo zaručenej konverzie s príslušnou osvedčovacou doložkou** a

v prípade, ak boli pôvodne vyhotovené už v elektronickej podobe ako:

* **elektronické dokumenty**,
* **dokumenty s elektronickým podpisom/pečaťou**,
* **výstupy zo zaručenej konverzie s príslušnou osvedčovacou doložkou**.
1. Obstarávateľ môže kedykoľvek počas priebehu verejného obstarávania **požiadať uchádzača o predloženie originálu príslušného Dokumentu**, úradne osvedčenej kópie originálu príslušného Dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Ak uchádzač nepredloží Dokumenty v lehote určenej obstarávateľom, ktorá nesmie byť kratšia ako päť pracovných dní odo dňa doručenia žiadosti, obstarávateľ uchádzača vylúči (§ 49 ods. 7 a 8 ZVO).
2. Súťažné dokumenty uchádzača musia byť predložené v určených komunikačných formátoch a určeným spôsobom tak, aby boli zabezpečené pred zmenou ich obsahu. Obstarávateľ vylúči uchádzača, ak nedodržal určený spôsob komunikácie, obsah jeho žiadosti o účasť/ponuky (Súťažných dokumentov uchádzača) nie je možné sprístupniť alebo nepredložil žiadosť o účasť/ponuku (Súťažné dokumenty uchádzača) vo vyžadovanom formáte kódovania, ak je potrebný na ďalšie spracovanie pri vyhodnocovaní žiadostí o účasť/ponúk (§ 49 ods. 4 a 8 ZVO).
3. Ak uchádzač nevypracoval žiadosť o účasť/ponuku sám, uvedie v žiadosti o účasť/ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené (§ 49 ods. 5 a 8 ZVO).
4. Všetky **náklady a výdavky** spojené s prípravou a predložením ponuky/žiadosti o účasť (vrátane bankových poplatkov súvisiacich s poskytnutím/vrátením zábezpeky) znáša uchádzač bez finančného nároku voči obstarávateľovi, a to bez ohľadu na výsledok verejného obstarávania. Dokumenty doručené predpísaným spôsobom v rámci verejného obstarávania sa uchádzačom **nevracajú a zostávajú ako súčasť dokumentácie** vyhláseného verejného obstarávania, ak nie je výslovne uvedené inak.

### Jazyk

1. Dokumenty sa v tomto verejnom obstarávaní predkladajú **v slovenskom jazyku alebo v českom jazyku**, ak nie je ďalej uvedené inak. Ustanovenia § 20 ods. 20 a 21 ZVO a ostatné ustanovenia ZVO týmto nie sú dotknuté.
2. Dorozumievacím jazykom je v tomto verejnom obstarávaní **slovenský alebo český jazyk**.

### Vysvetľovanie, doplnenie a zmena súťažných podkladov

1. V prípade potreby objasniť alebo vysvetliť informácie potrebné pre vypracovanie ponuky a na preukázanie splnenia podmienok účasti môže ktorýkoľvek z. uchádzačov, požiadať o ich vysvetlenie v zmysle § 48 ZVO priamo u obstarávateľa, a to elektronicky prostredníctvom systému JOSEPHINE.
2. Obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým uchádzačom, ktorí sú mu známi, najneskôr však 6 dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie uchádzač požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni. Požiadavky na vysvetlenie doručené inak ako je uvedené v týchto súťažných podkladov, sa budú považovať za nedoručené. V prípade, ak bude obstarávateľovi doručená požiadavka na vysvetlenie v inom než slovenskom alebo českom jazyku, obstarávateľ nie je povinný na túto požiadavku podať vysvetlenie.
3. Ak vznikne zo strany obstarávateľa potreba vykonať v dokumentoch potrebných na vypracovanie žiadostí o účasť/ponuky podstatnú zmenu alebo ak obstarávateľ vysvetlenie informácií potrebných na vypracovanie žiadosti o účasť/ponuky neposkytne v lehotách podľa § 48 ZVO aj napriek tomu, že bolo vyžiadané dostatočne vopred, obstarávateľ primerane predĺži lehotu na predkladanie žiadostí o účasť/ponúk (§ 21 ods. 4 ZVO).

O úprave alebo doplnení dokumentov potrebných na vypracovanie žiadosti o účasť/ponuky a o primeranom predĺžení lehoty na predkladanie ponuky budú všetci uchádzači upozornení. Akékoľvek doplnenie a spresnenie sa stáva súčasťou dokumentov potrebných na vypracovanie ponuky.

V prípade, že si uchádzač vysvetlenie informácií potrebných na vypracovanie žiadosti o účasť/ponuky **nevyžiadal dostatočne vopred alebo jeho význam je z hľadiska prípravy žiadosti o účasť/ponuky nepodstatný**, obstarávateľ nie je povinný predĺžiť lehotu na predkladanie žiadosti o účasť/ponúk (§ 21 ods. 5 ZVO).

### Dôverné informácie a osobné údaje

1. Ak Súťažné dokumenty uchádzača predkladané v tomto verejnom obstarávaní obsahujú **dôverné informácie** uchádzač je **povinný uviesť ich presnú identifikáciu, napr. odkazom na čísla strany, časti, body, odseky, texty obsahujúce dôverné informácie**. Pre vylúčenie pochybností sa má zato, že ak uchádzač informáciu, či predkladaný dokument obsahuje alebo neobsahuje dôverné informácie alebo spôsob ich označenia a presnú identifikáciu neuvedie, predkladaný dokument dôverné informácie neobsahuje.

Ak Iné dokumenty predkladané v tomto verejnom obstarávanú obsahujú dôverné informácie uchádzač je povinný na túto skutočnosť obstarávateľa písomne upozorniť a uviesť ich presnú identifikáciu.

1. Za dôverné informácie je možné označiť **výhradne** obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory (**§ 22 ZVO**).
2. V prípade, ak Dokumenty budú obsahovať informácie, ktoré uchádzač považuje za dôverné v zmysle § 22 ZVO, a ktoré za dôverné označil, budú tieto nezverejnené v súlade s platnými právnymi predpismi.
3. V prípade, že Dokumenty budú obsahovať osobné údaje bude obstarávateľ postupovať v súlade s platnými právnymi predpismi, najmä zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
4. Uchádzač berie na vedomie, že niektoré Dokumenty budú obstarávateľom zverejnené v profile bezodkladne po uzavretí Zmluvy s úspešnými uchádzačmi podľa § 64 ZVO.
5. V oznámeniach používaných vo verejnom obstarávaní, v profile verejného obstarávateľa a v profile obstarávateľa možno osobné údaje uvádzať v rozsahu meno a priezvisko, adresa pobytu, dátum narodenia, ak nebolo pridelené identifikačné číslo, e-mailová adresa a telefónne číslo (§ 26 ods. 7 ZVO).

### Podpisovanie a dopĺňanie údajov

1. Dokumenty, ktoré podpisuje uchádzač musia byť vždy podpísané osobou oprávnenou konať v mene uchádzača napr. jeho **štatutárnym orgánom, prokuristom** **alebo inou osobou oprávnenou konať v mene uchádzača na základe plnomocenstva**, pričom v takom prípade uchádzač musí v rámci Dokumentov predložiť aj príslušné **plnomocenstvo**.
2. Uchádzač je povinný v dokumentoch ktoré tvoria prílohu týchto súťažných podkladov **vyplniť všetky chýbajúce informácie a údaje, ktoré sa na neho vzťahujú**, najmä údaje a informácie v krycích listoch, údaje a informácie farebne označené na vyplnenie (napr. hlavičky vyhlásení a zmlúv, chýbajúce údaje v bodoch zmlúv a jej príloh ako sú cena, kontaktné/oprávnené osoby, subdodávatelia a pod.).

## Časť IV. – PREHĽAD PRIEBEHU ROKOVACIEHO KONANIA SO ZVEREJNENÍM

### Fázy rokovacieho konania

1. Rokovacie konanie so zverejnením pozostáva z nasledovných osobitných fáz:
2. **fáza: Žiadosti o účasť**

V určenej lehote na predkladanie žiadostí o účasť a za podmienok zverejnených v oznámení o vyhlásení verejného obstarávania a v týchto súťažných podkladoch uchádzač predkladá žiadosť o účasť (ktorou požiada o zaradenie do procesu verejného obstarávania). Podmienky predkladania žiadostí o účasť sú bližšie špecifikované v bode 15. týchto súťažných podkladov.

1. **fáza: Technické predkolo**

Obstarávateľ uskutoční so všetkými uchádzačmi, ktorí predložili v stanovenej lehote žiadosť o účasť, predkolo rokovania o technických špecifikáciách predmetu zákazky, výsledkom ktorého bude prípadná úprava a/alebo spresnenie technickej špecifikácie predmetu zákazky.

1. **fáza: Základné ponuky**

Obstarávateľ vyzve uchádzačov na predkladanie základných ponúk v súlade s ustanoveniami ZVO samostatnou písomnou výzvou, ktorá bude okrem iného obsahovať lehotu na predkladanie základných ponúk. Podmienky predkladania ponúk sú bližšie špecifikované v bode 19. a nasl. týchto súťažných podkladov.

1. **fáza: Rokovanie o základných ponukách**

Následne obstarávateľ rokuje s uchádzačmi o predložených (základných) ponukách, o podmienkach zákazky, najmä o technických, administratívnych a finančných podmienkach, pričom je obstarávateľ povinný v priebehu rokovania zabezpečiť rovnaké zaobchádzanie so všetkými uchádzačmi. Obstarávateľ môže po uskutočnenej jednej etape rokovaní i opakovane vyzvať uchádzačov na predloženie aktualizácie ponuky pre rokovanie a rokovať o takto predložených ponukách vo viacerých etapách až do oznámenia o ukončení rokovaní. Podmienky rokovania sú bližšie špecifikované v bode 29. týchto súťažných podkladov.

1. **fáza: Konečné ponuky**

Po ukončení rokovaní obstarávateľ vyzve uchádzačov na predkladanie konečných ponúk v súlade s ustanoveniami ZVO samostatnou písomnou výzvou, ktorá bude okrem iného obsahovať lehotu na predkladanie konečných ponúk.

1. **fáza: Určenie úspešných uchádzačov a výzva na podpis zmluvy**

Obstarávateľ v súlade s ustanoveniami ZVO vyhodnotí predložené konečné ponuky a informuje uchádzačov o výsledku verejného obstarávania, pričom neúspešným uchádzačom oznámi, že neuspeli, a úspešnému/ým uchádzačovi/m oznámi, že uspel/i a jeho/ich ponuku prijíma a vyzve ho/ich na uzatvorenie príslušnej zmluvy samostatnou výzvou na poskytnutie súčinnosti.

* 1. Pre vylúčenie akýchkoľvek pochybností, ak obstarávateľ v týchto súťažných podkladoch uvádza pojem „ponuka“, požiadavky a informácie sa vzťahujú na základnú ponuku a/alebo konečnú ponuku.

V prípade, že obstarávateľ v týchto súťažných podkladoch uvádza pojem „základná ponuka“, požiadavky a informácie sa vzťahujú na základnú ponuku a ak uvádza pojem „konečná ponuka“, požiadavky a informácie sa vzťahujú na konečnú ponuku.

## Časť V. – ŽIADOSŤ O ÚČASŤ

### Všeobecné ustanovenia k žiadosť o účasť a obsah žiadosti o účasť

1. Žiadosťou o účasť v rokovacom konaní so zverejnením podľa § 2 ods. 5 písm. j) ZVO sa rozumie:
	* 1. písomná žiadosť o zaradenie do procesu verejného obstarávania alebo
		2. predloženie dokladov (Súťažné dokumenty uchádzača), ktorými uchádzač preukazuje splnenie podmienok účasti vo verejnom obstarávaní alebo predloženie jednotného európskeho dokumentu pre verejné obstarávanie.
2. Podnikateľ zapísaný v **zozname hospodárskych subjektov** podľa ustanovenia § 152 ZVO nie je povinný v procese verejného obstarávania predkladať doklady na preukázanie **splnenia podmienok účasti týkajúcich sa osobného postavenia** podľa ustanovení § 32 ods. 1 písm. a) až f) a ods. 2, 4 a 5 ZVO, **ak** sú doklady podľa ustanovenia § 32 ods. 2 ZVO zapísané v zozname hospodárskych subjektov.
3. Uchádzač môže predbežne nahradiť doklady na preukázanie splnenia podmienok účasti určené obstarávateľom jednotným európskym dokumentom podľa § 39 ZVO (ďalej lej *„JED“*).

Ak uchádzač použije JED, obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených JED-om. Uchádzač doručí doklady verejnému obstarávateľovi alebo obstarávateľovi do piatich pracovných dní odo dňa doručenia žiadosti, ak obstarávateľ neurčil dlhšiu lehotu (§ 39 ods. 6 ZVO).

1. **Skupina dodávateľov** preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.
2. Žiadosť o účasť musí byť vyhotovená a predložená v súlade s podmienkami uvedenými v týchto súťažných podkladoch.
3. **Žiadosť o účasť musí obsahovať:**
	* 1. **vyplnený a podpísaný Krycí list** uvedený v prílohe č. 2 týchto súťažných podkladov,
		2. **všetky doklady bližšie špecifikované v prílohe č. 3 týchto súťažných podkladov,** ak tieto uchádzač predbežne nenahradil JED-om, v takom prípade musí predložiť príslušný **JED(-y)**,
		3. **príslušné** **plnomocenstvá** v súlade s bodom 13.1 týchto súťažných podkladov, v prípade, ak v mene uchádzača koná iná oprávnená osoba (t. j. nie jeho **štatutárnym orgán alebo prokurista).**

### Otváranie a vyhodnotenie žiadostí o účasť obstarávateľom

* 1. Proces otvárania a vyhodnotenia žiadostí o účasť bude obstarávateľ realizovať v súlade s ustanoveniami ZVO za účasti komisie zriadenej a vymenovanej obstarávateľom na vyhodnotenie splnenia podmienok účasti uchádzačov podľa § 40 ods. 16 ZVO, ako aj na vyhodnotenie ponúk podľa § 51 ZVO (ďalej len *„Komisia“)*.
	2. Obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Obstarávateľ môže v súvislosti s dôvodom na vylúčenie podľa § 40 ods. 6 ZVO písomne požiadať uchádzača o vysvetlenie. Ak obstarávateľ neurčí dlhšiu lehotu, uchádzač doručí vysvetlenie alebo doplnenie predložených dokladov do dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov (§ 40 ods. 4 ZVO).

## Časť VI. – TECHNICKÉ PREDKOLO

### Všeobecné ustanovenia k technickému predkolu

1. Vzhľadom na charakter predmetu zákazky, jeho rozsiahlosť a za účelom prípadného vysvetlenia alebo doplnenia technickej špecifikácie predmetu zákazky, ešte pred odoslaním výzvy na predkladanie základných ponúk, avšak zároveň po uplynutí lehoty na predkladanie žiadostí o účasť, **obstarávateľ uskutoční so všetkými uchádzačmi, ktorí predložili v stanovenej lehote žiadosť o účasť, predkolo rokovania o technických špecifikáciách predmetu zákazky** (ďalej len *„Technické predkolo“*), výsledkom ktorého bude **prípadná úprava a/alebo spresnenie technickej špecifikácie predmetu zákazky** za účelom zabezpečenia účelnosti a hospodárnosti a zachovania princípov rovnakého zaobchádzania, nediskriminácie a transparentnosti.**.**

### Realizácia technického predkola

1. Pre podmienky realizácie technického predkola sa primerane použijú príslušné ustanovenia bodu 29. týchto súťažných podkladov.

## Časť VII. – PONUKA

### Všeobecné ustanovenia k ponuke

1. Na predkladanie ponuky bude uchádzač **vyzvaný písomnou výzvou** prostredníctvom JOSEPHINE. **Ponuku je oprávnený predložiť uchádzač, ktorý predložil žiadosť o účasť a ktorého na predloženie ponuky obstarávateľ vyzval.**
2. Každý uchádzač môže vo verejnom obstarávaní predložiť **iba jednu ponuku** (t. j. jednu základnú a jednu konečnú ponuku). Ak uchádzač v lehote na predkladanie ponúk predloží viac ponúk, obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
3. Ponuka musí byť vyhotovená a predložená v súlade s podmienkami uvedenými v týchto súťažných podkladoch.
4. **Predložením ponuky uchádzač bezvýhradne súhlasí s podmienkami uvedenými v oznámení o vyhlásení verejného obstarávania a v týchto súťažných podkladoch a ich prílohách**.

### Mena a ceny uvádzané v ponuke, mena finančného plnenia

1. Cena za predmet zákazky musí byť stanovená podľa zákona č.18/1996 Z. z. o cenách v znení neskorších predpisov a podľa vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.
2. Uchádzačom navrhovaná cena za dodanie predmetu zákazky uvedená v  ponuke musí byť vyjadrená **v mene euro a zaokrúhlená na 2 desatinné miesta**.
3. K cenám za predmet zákazky bez DPH sa bude v priebehu dodávok plnení **pripočítavať DPH** vždy podľa platných a účinných právnych predpisov SR.
4. Ak **je uchádzač platiteľom dane z pridanej hodnoty** (ďalej len „DPH“), uvedie navrhovanú zmluvnú **cenu** **bez DPH**
5. Ak **uchádzač nie je platiteľom DPH**, uvedie navrhovanú zmluvnú **cenu celkom** (netto cena). V prípade, že uchádzač nebude v čase predkladania ponuky platiteľom DPH, avšak v nadväznosti na výšku hodnoty zákazky sa ním stane počas plnenia Zmluvy, musí do ponuky uviesť takú cenu, ktorá bude pre účely tejto zákazky konečná i po prípadnom pripočítaní DPH po tom, ako sa stane platiteľom DPH. Je na zvážení uchádzača, ako konečnú cenu vypočíta (po zohľadnení ním predpokladaného obratu a s tým súvisiacej povinnosti na registráciu pre DPH), avšak cena, ktorú uvedie, bude pokladaná za konečnú z pohľadu v budúcnosti započítavanej DPH.
6. Uchádzač berie na vedomie, že v prípade neuvedenia ceny v zmysle príslušných ustanovení týchto súťažných podkladov nebude ponuka platná a obstarávateľ na túto neprihliadne.
7. Uchádzač zároveň jednotlivé ceny uvedené v ponuke uvedie aj v JOSEPHINE prostredníctvom na to určených položiek, v prípade, ak tieto budú dostupné, pričom ceny uvedené v JOSEPHINE musia byť zhodné s cenami uvedenými v ponuke a v prípade rozdielu budú rozhodujúce ceny uvedené v predloženom Návrhu na plnenie kritérií.
8. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie Zmluvy, pričom pri zostavovaní ponuky najmä zváži a zahrnie všetky náklady spojené s plnením predmetu zákazky, ktoré môžu akýmkoľvek spôsobom ovplyvniť cenu a charakter ponuky alebo poskytnutia predmetu plnenia. V prípade, že uchádzač bude úspešný, nebude akceptovaný žiadny nárok uchádzača na zmenu ponuky (ceny) z dôvodu chýb a opomenutí jeho povinností.

### Zábezpeka ponuky

1. Obstarávateľ vyžaduje zábezpeku pre viazanosť ponuky. Výška zábezpeky pre viazanosť ponuky je **10 000,- EUR** (slovom desaťtisíc eur).

Spôsoby zloženia zábezpeky v zmysle § 46 ods. 1 ZVO sú:

1. zloženie finančných prostriedkov na účet obstarávateľa alebo
2. poskytnutie bankovej záruky alebo
3. poskytnutie poistenia záruky.
4. Spôsob zloženia zábezpeky si uchádzač vyberie podľa podmienok zloženia uvedených v bode 21.3 týchto súťažných podkladov. Zábezpeka bude obstarávateľom akceptovaná iba v prípade, ak bude spĺňať podmienky jej zloženia uvedené v bode 21.3.1 alebo 21.3.2 alebo 21.3.3 týchto súťažných podkladov podľa príslušného spôsobu jej zloženia.
5. **Podmienky zloženia zábezpeky**

21.3.1 Zloženie finančných prostriedkov na účet obstarávateľa

Zábezpeka vo forme finančných prostriedkov musí byť zložená v požadovanej výške na bankový účet obstarávateľa:

Banka: VÚB, a.s., Bratislava

číslo účtu: 995255/0200

IBAN: SK49 0200 0000 0000 0099 5255

SWIFT (BIC): SUBASKBX

VS: 19025

Účel platby: Zábezpeka VO – Rúry.

Finančné prostriedky musia byť v celej výške pripísané na účet obstarávateľa najneskôr do uplynutia lehoty na predkladanie ponúk, pričom riziko z oneskorenia prevodu finančných prostriedkov na účet obstarávateľa znáša uchádzač.

Neskôr zložená zábezpeka nebude obstarávateľom akceptovaná. Pre uznanie zábezpeky vo forme finančných prostriedkov je rozhodujúci dátum pripísania finančných prostriedkov na účet obstarávateľa.

Doklad o zložení finančných prostriedkov (napr. bankový príkaz na úhradu alebo výpis z účtu) musí byť predložený ako súčasť ponuky. V prípade, ak nebude doklad o zložení finančných prostriedkov na účet obstarávateľa súčasťou ponuky a zároveň nebude možné zábezpeku uchádzača spoľahlivo a jednoznačne identifikovať, bude ponuka uchádzača vylúčená z tohto verejného obstarávania.

Ponuka uchádzača, ktorý v prípade zloženia zábezpeky vo forme finančných prostriedkov na účet obstarávateľa nezloží zábezpeku v požadovanej výške, alebo ktorého finančné prostriedky budú na účet obstarávateľa pripísané po uplynutí lehoty na predkladanie ponúk, bude vylúčená z verejného obstarávania.

21.3.2 Poskytnutie bankovej záruky

Uchádzač môže zložiť zábezpeku aj formou bankovej záruky podľa § 313 až § 322 Obchodného zákonníka. Banková záruka musí byť poskytnutá v požadovanej výške. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len *„banka“*). Uchádzač predloží záručnú listinu, v ktorej banka písomne vyhlási, že uspokojí obstarávateľa (označeného dostatočnými identifikačnými údajmi) za uchádzača do výšky poskytnutej zábezpeky. Záručná listina musí byť predložená v pôvodnom jazyku a súčasne úradne preložená do slovenského jazyka (okrem prípadov, kedy je záručná listina vystavená v slovenskom jazyku alebo českom jazyku). Ak sa zistí rozdiel v ich obsahu, rozhodujúci je úradný preklad do slovenského jazyka.

**Zo záručnej listiny musí vyplývať, že**:

1. banka uspokojí obstarávateľa (veriteľa), za uchádzača (dlžníka), v prípade prepadnutia jeho zábezpeky v prospech obstarávateľa v prípadoch  uvedených v ZVO,
2. ide o neodvolateľnú, bezpodmienečnú bankovú záruku a bez námietok,
3. banková záruka bude použitá na úhradu zábezpeky ponuky vo výške podľa bodu 21.1 týchto súťažných podkladov,
4. banka sa zaväzuje zaplatiť vzniknutú pohľadávku bez zbytočného odkladu odo dňa doručenia prvej výzvy obstarávateľa na jeho účet uvedený v bode 21.3.1 týchto súťažných podkladov, žiadne iné doklady nebudú k vykonaniu platby bankou vyžadované,
5. banková záruka nadobúda platnosť dňom jej vystavenia bankou a vzniká najneskôr doručením záručnej listiny obstarávateľovi,
6. platnosť bankovej záruky končí uplynutím lehoty viazanosti ponúk podľa bodu 22.2 týchto súťažných podkladov.

**Záručná listina musí byť súčasťou ponuky, a to v podobe originálu**, ktorý uchádzač predloží obstarávateľovi v rámci ponuky a v zmysle pokynov uvedených nižšie.

Obstarávateľ zdôrazňuje, že záručná listina musí byť predložená ako originál, iný doklad sa neuznáva ako doklad o zložení zábezpeky vo forme bankovej záruky.

**Obstarávateľ upozorňuje, že dôkaz o bankovej záruke (originál záručnej listiny) musí byť obstarávateľovi doručený v lehote na predkladanie ponúk.**

**Originál záručnej listiny uchádzač predloží (doručí):**

* + - * + **v elektronickej podobe prostredníctvom príslušného rozhrania (funkcionality) JOSEPHINE ako súčasť ponuky alebo**
				+ **v listinnej podobe poštou, kuriérom alebo osobne do podateľne** v úradných hodinách na adresu:

*SPP – distribúcia, a.s.*

*JUDr. Jana Kumančíková*

*Plátennícka 2*

*821 09 Bratislava*

*Slovenská republika*

V prípade osobného doručenia bude listina prevzatá v podateľni na vyššie uvedenej adrese v úradných hodinách.

Ak uchádzač predkladá originál záručnej listiny v listinnej podobe, predloží (doručí) záručnú listinu v uzavretej nepriehľadnej obálke/obale. Uchádzač na obálke/obale, v ktorej predkladá (doručuje) záručnú listinu uvedie nasledovné údaje:

1. meno kontaktnej osoby obstarávateľa a adresu obstarávateľa, ktoré sú uvedené v tomto bode týchto súťažných podkladov, prípadne adresu obstarávateľa uvedenú vo výzve na predkladanie ponúk,
2. označenie uchádzača (obchodné meno alebo názov, sídlo alebo miesto podnikania), v prípade skupiny dodávateľov je vhodné uviesť „Skupina dodávateľov“ a označiť vedúceho člena skupiny,
3. označenie: „SÚŤAŽ – NEOTVÁRAŤ“,
4. označenie súťaže, tak aby bolo zrejmé pre ktorú zákazku sa záručná listina predkladá napr. *„VO - Rúry“*.

Ak banková záruka poskytnutá za uchádzača nebude spĺňať všetky vyššie uvedené požiadavky, nebude obstarávateľom akceptovaná ako zábezpeka a obstarávateľ vylúči ponuku takéhoto uchádzača.

21.3.3 Poskytnutie poistenia záruky

Uchádzač môže zložiť zábezpeku aj formou poistenia záruky v požadovanej výške. Poistenie záruky uchádzača môže byť poskytnuté poisťovňou so sídlom v Slovenskej republike alebo pobočkou zahraničnej poisťovne v Slovenskej republike alebo zahraničnou poisťovňou (ďalej len *„poisťovňa“*) v súlade so zákonom č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov alebo ekvivalentným právnym predpisom z inej členskej krajiny a preukazuje sa dokladom vystaveným poisťovňou na účely poistenia záruky (ďalej len *„poistná záruka“*).

Uchádzač predloží poistnú záruku, v rámci ktorej poisťovňa vyhlási, že uspokojí obstarávateľa (označeného dostatočnými identifikačnými údajmi) za uchádzača do výšky poskytnutej zábezpeky. Poistná záruka musí byť predložená v pôvodnom jazyku a súčasne úradne preložená do slovenského jazyka (okrem prípadov, kedy je poistná záruka vystavená v slovenskom jazyku alebo českom jazyku). Ak sa zistí rozdiel v ich obsahu, rozhodujúci je úradný preklad do slovenského jazyka.

Z poistnej záruky musí vyplývať, že:

1. poisťovňa uspokojí obstarávateľa (veriteľa), za uchádzača (dlžníka), v prípade prepadnutia jeho zábezpeky v prospech obstarávateľa v prípadoch  uvedených v ZVO,
2. ide o neodvolateľnú, bezpodmienečnú poistnú záruku, a to bez námietok,
3. poistenie záruky bude použité na úhradu zábezpeky ponuky vo výške podľa bodu 21.1 týchto súťažných podkladov,
4. poisťovňa sa zaväzuje zaplatiť vzniknutú pohľadávku bez zbytočného odkladu odo dňa doručenia prvej výzvy obstarávateľa na jeho účet uvedený v bode 21.3.1 týchto súťažných podkladov, žiadne iné doklady nebudú k vykonaniu platby poisťovňou vyžadované,
5. poistenie záruky nadobúda platnosť dňom jej vystavenia, resp. potvrdenia poisťovňou a vzniká najneskôr doručením poistnej záruky obstarávateľovi,
6. platnosť poistenia záruky končí uplynutím lehoty viazanosti ponúk podľa bodu 22.2 týchto súťažných podkladov.

**Poistná záruka musí byť súčasťou ponuky, a to v podobe originálu**, ktorý uchádzač predloží obstarávateľovi v zmysle pokynov uvedených nižšie. Ak poistná záruka nebude súčasťou ponuky v podobe podľa predchádzajúcej vety, uchádzač bude z verejného obstarávania vylúčený.

Obstarávateľ zdôrazňuje, že poistná záruka musí byť predložená ako originál, iný doklad sa neuznáva ako doklad o zložení zábezpeky vo forme poistnej záruky.

**Obstarávateľ upozorňuje, že dôkaz o poistení záruky (originál poistnej záruky) musí byť obstarávateľovi doručený v lehote na predkladanie ponúk.**

**Originál poistnej záruky uchádzač predloží (doručí):**

* + - * + **v elektronickej podobe prostredníctvom príslušného rozhrania (funkcionality) systému JOSEPHINE ako súčasť ponuky alebo**
				+ **v listinnej podobe poštou, kuriérom alebo osobne do podateľne** v úradných hodinách na adresu:

*SPP – distribúcia, a.s.*

*JUDr. Jana Kumančíková*

*Plátennícka 2*

*821 09 Bratislava*

*Slovenská republika*

V prípade osobného doručenia bude listina prevzatá v podateľni na vyššie uvedenej adrese v úradných hodinách.

Ak uchádzač predkladá originál poistnej záruky v listinnej podobe, predloží (doručí) poistnú záruku v uzavretej nepriehľadnej obálke/obale. Uchádzač na obálke/obale, v ktorej predkladá (doručuje) poistnú záruku uvedie nasledovné údaje:

* meno kontaktnej osoby obstarávateľa a adresu obstarávateľa, ktoré sú uvedené v tomto bode týchto súťažných podkladov, prípadne adresu obstarávateľa uvedenú vo výzve na predkladanie ponúk,
* označenie uchádzača (obchodné meno alebo názov, sídlo alebo miesto podnikania), v prípade skupiny dodávateľov je potrebné uviesť „Skupina dodávateľov“ a označiť vedúceho člena skupiny,
* označenie: „SÚŤAŽ – NEOTVÁRAŤ“,
* označenie súťaže, tak aby bolo zrejmé pre ktorú zákazku sa poistná záruka, napr. *„VO - Rúry“*.

Ak poistná záruka poskytnutá za uchádzača nebude spĺňať všetky vyššie uvedené požiadavky, nebude obstarávateľom akceptovaná ako zábezpeka a obstarávateľ vylúči ponuku takéhoto uchádzača.

1. **Podmienky vrátenia alebo uvoľnenia zábezpek**

Obstarávateľ uvoľní alebo vráti uchádzačovi zábezpeku do 7 dní odo dňa:

1. uplynutia lehoty viazanosti ponúk,
2. márneho uplynutia lehoty na doručenie námietky, ak ho obstarávateľ vylúčil z verejného obstarávania, alebo ak obstarávateľ zruší použitý postup zadávania zákazky,

uzavretia Zmluvy s úspešným uchádzačom.

1. **Prepadnutie zábezpeky v prospech obstarávateľa**

Zábezpeka prepadne v prospech obstarávateľa, ak uchádzač v lehote viazanosti ponúk:

1. odstúpi od svojej ponuky,
2. neposkytne súčinnosť alebo odmietne uzavrieť Zmluvy podľa § 56 ods. 8 až 12 ZVO.

### Lehota viazanosti ponúk

1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľom.
2. Lehota viazanosti ponúk je 12 mesiacov od uplynutia lehoty na predkladanie ponúk.

### Variantné riešenie

1. Obstarávateľ **neumožňuje predloženie variantného riešenia** v  ponukách.
2. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

### Skupina dodávateľov

* 1. Uchádzačom môže byť fyzická osoba, právnická osoba, ako aj skupina fyzických osôb a/alebo právnických osôb, vystupujúcich voči obstarávateľovi spoločne (skupina dodávateľov).

* 1. Obstarávateľ umožňuje skupine dodávateľov účasť vo verejnom obstarávaní v zmysle § 37 ods. 1 ZVO. V prípade prijatia súťažnej ponuky skupiny dodávateľov nebude obstarávateľ vyžadovať od tejto skupiny, aby vytvorila právnu formu v zmysle § 37 ods. 2 ZVO. Jednotliví členovia skupiny budú zaviazaní spoločne a nerozdielne.
	2. V prípade, ak sa tejto zákazky zúčastní skupina dodávateľov, resp. ak skupina dodávateľov predloží ponuku, uvedie to vo svojej ponuke v samostatnom vyhlásení, ktoré je uvedené v prílohe č. 6 týchto súťažných podkladov, ktorý bude podpísaný všetkými členmi skupiny. V tomto vyhlásení zároveň určia (splnomocnia) spomedzi seba jedného člena skupiny, s ktorým bude obstarávateľ komunikovať, a ktorý bude zastupovať všetkých členov skupiny v celom procese tohto verejného obstarávania. Obstarávateľ bude teda oprávnený komunikovať len s určeným členom (vedúcim členom), a nie so všetkými členmi skupiny.
	3. V prípade, ak uchádzačom bude skupina dodávateľov v zmysle § 37 ZVO, návrh Zmluvy, ktorú bude predkladať úspešný uchádzač – skupina dodávateľov, bude podpísaný každým členom skupiny dodávateľov a v hlavičke návrhu Zmluvy budú uvedené údaje každého člena skupiny dodávateľov samostatne. V prípade, ak bude Zmluva podpísaná splnomocneným zástupcom skupiny dodávateľov, je takýto zástupca povinný predložiť príslušné plnomocenstvo, v ktorom bude výslovne uvedené, že sa plnomocenstvo vzťahuje aj na podpis Zmluvy s obstarávateľom, pričom v hlavičke návrhu Zmluvy budú taktiež uvedené údaje každého člena skupiny dodávateľov samostatne. Originál plnomocenstva odovzdá skupina dodávateľov obstarávateľovi najneskôr pri podpise Zmluvy.

### Otváranie ponúk

* 1. Proces otvárania a vyhodnotenia ponúk bude obstarávateľ realizovať v súlade s ustanoveniami ZVO za účasti Komisie.
	2. Otváranie ponúk vykoná Komisia v JOSEPHINE. Po otvorení ponúk sa vykonajú všetky úkony podľa ZVO.
	3. Obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk alebo v lehote na predkladanie konečných ponúk. Podľa § 52 ZVO ak sa ponuky predkladajú elektronicky, umožnením účasti na otváraní ponúk sa rozumie ich sprístupnenie prostredníctvom funkcionality elektronického prostriedku všetkým uchádzačom, ktorí predložili ponuku určeným spôsobom komunikácie. Komisia zverejní počet predložených ponúk a návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.
	4. Obstarávateľ najneskôr do 5 pracovných dní odo dňa otvárania ponúk pošle prostredníctvom systému JOSEPHINE všetkým uchádzačom, ktorí predložili ponuky v lehote na predkladanie ponúk alebo v lehote na predkladanie konečných ponúk, zápisnicu z ich otvárania, ktorej obsahom budú údaje zverejnené podľa predchádzajúceho bodu týchto súťažných podkladov.
	5. Obstarávateľ upozorňuje, že účasť na otváraní ponúk umožní len tým uchádzačom, ktorí predložili ponuku (v lehote na predkladanie ponúk alebo v lehote na predkladanie konečných ponúk).

### Vyhodnocovanie ponúk

* 1. **Všeobecné ustanovenia k vyhodnoteniu ponúk a vysvetľovaniu ponúk**
	2. Komisia posúdi a vyhodnotí ponuky v zmysle § 53 ZVO.
	3. Komisia písomne požiada v zmysle § 53 ods. 1 ZVO uchádzača o **vysvetlenie ponuky**, ak identifikuje nezrovnalosti alebo nejasnosti v informáciách alebo dôkazoch, ktoré uchádzač v  ponuke poskytol a ak je to potrebné, požiada aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač musí doručiť vysvetlenie ponuky do dvoch pracovných dní odo dňa odoslania žiadosti, pokiaľ komisia neurčila dlhšiu lehotu, v zmysle § 53 ods. 4 písm. c) ZVO.
	4. Ak sa niektorá ponuka bude javiť ako mimoriadne nízka v zmysle § 53 ods. 2 ZVO, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné v rozsahu podľa § 53 ods. 2 ZVO. Uchádzač musí doručiť odôvodnenie mimoriadne nízkej ponuky do piatich pracovných dní odo dňa doručenia žiadosti, pokiaľ Komisia neurčila dlhšiu lehotu.
	5. Komisia zohľadní vysvetlenie ponuky uchádzačom v súlade s požiadavkami podľa ZVO alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
	6. Obstarávateľ vylúči ponuku v súlade s ustanovením § 53 ods. 4 ZVO. Uchádzačovi bude písomne oznámené vylúčenie jeho ponuky s uvedením dôvodu vylúčenia a lehoty, v ktorej môže byť podaná námietka.
	7. **Komisia zriadená obstarávateľom v súlade so ZVO vyhodnotí ponuky uchádzačov**, ktoré neboli vylúčené, a to podľa kritérií určených v oznámení o vyhlásení verejného obstarávania, výzve na predloženie ponuky a na základe pravidiel ich uplatnenia v zmysle týchto súťažných podkladov..
	8. **Kritéria na hodnotenie ponúk a pravidlá ich uplatnenia**
	9. **Kritériá na hodnotenie ponúk**
		1. Ponuky uchádzačov sa budú vyhodnocovať v súlade s § 44 ods. 3 písm. c) ZVO, a to na základe kritérií na vyhodnotenie ponúk, ktorým je: **najnižšej ceny bez DPH za predmet zákazky** (ďalej len „*Najnižšia cena bez DPH“*).
		2. Uchádzač v Návrhu na plnenie kritérií (príloha č. 7 týchto súťažných podkladov) uvedie ceny vyjadrené v EUR bez DPH zaokrúhlené na dve desatinné miesta.

V prípade, že ceny uvedené uchádzačom v ponuke (najmä v Návrhu na plnenie kritérií) budú obsahovať viac desatinných miest, obstarávateľ tieto zaokrúhli matematicky na dve desatinné miesta.

K cenám bez DPH sa bude v priebehu dodávok pripočítavať DPH vždy podľa platných a účinných právnych predpisov SR bez ohľadu na to, či pôjde o dodávku od podnikateľa prevádzkujúceho podnikanie v SR, v členskom štáte EÚ alebo mimo územia EÚ.

* 1. **Pravidlá uplatnenia kritérií na hodnotenie ponúk**
		1. Do procesu vyhodnocovania ponúk budú zaradené len tie ponuky, ktoré spĺňajú požiadavky obstarávateľa definované v oznámení o vyhlásení verejného obstarávania a v týchto súťažných podkladoch.
		2. Obstarávateľ vyhodnotí na základe kritéria na hodnotenie ponúk špecifikovaného v týchto súťažných podkladov všetky ponuky zaradené do procesu vyhodnocovania ponúk.
		3. Kritérium Najnižšia cena bez DPH sa bude hodnotiť tak, že obstarávateľ vypočíta *Celkovú cenu* podľa vzorca uvedeného v Návrhu na plnenie kritérií, ktorý tvorí prílohu č. 7 týchto súťažných podkladov.
		4. Poradie úspešnosti ponúk bude zostavené na základe matematického poradia podľa výšky *Celkovej ceny,* pričom **najvýhodnejšia ponuka** (t. j. ponuka s Najnižšou cenou bez DPH ) **bude tá, ktorá dosiahla najnižšiu hodnotu pre *Celkovú cenu***, t. j.
			+ - prvým úspešným uchádzačom sa stane ten uchádzač, ktorého ponuka pri vyhodnotení ponúk dosiahla pre *Celkovú cenu* najnižšiu hodnotu (číslo),
				- druhým úspešným uchádzačom sa stane ten uchádzač, ktorého ponuka pri vyhodnotení ponúk dosiahla pre *Celkovú cenu* druhú najnižšiu hodnotu (číslo) a
				- tretím úspešným uchádzačom sa stane ten uchádzač, ktorého ponuka pri vyhodnotení ponúk dosiahla pre *Celkovú cenu tretiu* najnižšiu hodnotu (číslo)

(ďalej spoločne aj len *„úspešný uchádzač“*).

* + 1. Finálne poradie a určenie poradia uchádzačov sa uskutoční po ukončení rokovaní s uchádzačmi a po vyhodnotení predložených konečných ponúk.

### Základná ponuka

1. Na predkladanie základnej ponuky bude uchádzač vyzvaný písomnou výzvou prostredníctvom JOSEPHINE.
2. **Základná ponuka musí obsahovať:**
3. **vyplnený a podpísaný Krycí list** uvedený v prílohe č. 4 týchto súťažných podkladov;
4. **vyplnené a podpísané Čestné vyhlásenie – súhlas s podmienkami** uvedené v prílohe č. 5 týchto súťažných podkladov.

Upozorňujeme, že v prípade skupiny dodávateľov musí čestné vyhlásenie podľa tohto písmena predložiť každý člen skupiny dodávateľov samostatne;

1. V prípade skupiny dodávateľov aj **vyplnené a podpísané Vyhlásenie skupiny dodávateľov** uvedené v prílohe č. 6 týchto súťažných podkladov, podpísané členom skupiny dodávateľov, resp. osobou oprávnenou konať v mene člena;
2. **Doklad o zložení zábezpeky** v zmysle bodu 19. týchto súťažných podkladov;
3. **vyplnený a podpísaný Návrh na plnenie kritérií** uvedený v prílohe č. 7 týchto súťažných podkladov;

Uchádzač v Návrhu na plnenie kritérií vyplní všetky bunky podfarbené žltou farbou.

Upozorňujeme, že v prípade skupiny dodávateľov musí byť Návrh na plnenie kritérií podľa tohto písmena podpísaný každým členom skupiny, resp. osobou oprávnenou konať v mene daného člena skupiny (napr. člen skupiny, ktorý bude splnomocnený konať v danej veci za členov skupiny – vedúci člen).

1. **platný certifikát od výrobcu Tovaru o zavedení kvality podľa normy EN ISO 9001 vydaného nezávislou inštitúciou**, ktorým výrobca potvrdzuje splnenie noriem zabezpečenia kvality výrobkov, a ktorý vyplýva z európskych noriem **alebo**, **vnútornú smernicu alebo iný riadiaci aktu uchádzača**, z ktorého vyplýva, že uchádzač má vytvorené podmienky a opatrenia na zabezpečenie dosiahnutia kvality podľa normy EN ISO 9001 **alebo iný ekvivalentný doklad**;
2. **Certifikát zhody systému výrobnej kontroly (FPC) vydaný notifikovanou osobou podľa AVCP systému 1 v súlade s nariadením (EÚ) č. 305/2011 pre výrobok HDPE rúry PE100RC určené na distribúciu plynu podľa STN EN 1555-2 alebo iný ekvivalentný doklad**. Uvedený certifikát/doklad musí obsahovať najmä nasledovné údaje: jednoznačne definované parametre platnosti (rozsah dimenzií, SDR, granuláty, použitie rúry, typ rúry – plnostenná / dvojvrstvová / trojvrstvová), pričom uchádzač predkladá uvedený certifikát pre všetky požadované dimenzie uvedené v časti B. týchto súťažných podkladov (napr. uchádzač predloží jeden súhrnný certifikát kde budú uvedené požadované dimenzie alebo samostatné certifikáty);
3. **Montážny návod** (montážny predpis výrobcu na spájanie a pokládky) **v slovenskom jazyku;**
4. **Inšpekčné certifikáty 3.1 podľa EN 10204 pre rúry aj granuláty, ktoré boli použité pri výrobe rúr** (kópia dokladu k v minulosti vyrobeným rúram z PE100RC) **alebo iné ekvivalentné doklady**, pričom takéto certifikáty/ekvivalentné doklady musia byť minimálne dva – aspoň jeden pre dimenziu rúry v rozsahu dn 32 až dn 50 a aspoň jeden pre dimenziu rúry v rozsahu dn 63 až dn 225.
5. **Čestné vyhlásenie uchádzača,** že:
	1. rúry z PE100RC možno v urgentných prípadoch stláčať počas prevádzky stláčacím zariadením na ten účel určeným,
	2. dodávka rúr z PE100RC bude realizovaná najneskôr do 9 mesiacov od dátumu výroby,
	3. rúry z PE100RC možno aplikovať v otvorenom výkope bez lôžka - podsypu,
	4. je schopný dodávať rúry z PE100RC pre prevádzkové účely v dimenziách dn 25 až dn 110 v tvare tyčí v dĺžke 6 m,
	5. je schopný dodávať rúry z PE100RC v dn 25 až dn 110 vo zvitkoch (kotúčoch),
	6. na základe konkrétnej požiadavky obstarávateľa bude Záujemca rúr povinný predložiť certifikát od granulátu, z ktorého bola ta ktorá šarža rúr vyrobená s udaným hmotnostným indexom toku taveniny (MRF) granulátu.
	7. predloží doklad preukazujúci kompatibilitu predmetu obstarávania na prevádzku v podmienkach distribúcie zemného plynu s vodíkom (H2) s určením maximálnej objemovej úrovne H2 pri ktorej deklaruje jeho plnú funkčnosť.
6. **Vyhlásenie o zhode** podľa harmonizovanej normy EN 1555-2 v zmysle zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, resp. nariadenia CPR 305/2011 **alebo iný ekvivalentný doklad**. Uvedené vyhlásenie o zhode/doklad musí obsahovať najmä nasledovné údaje: jednoznačne definované parametre platnosti (rozsah dimenzií, SDR, granuláty, použitie rúry, typ rúry – plnostenná / dvojvrstvová / trojvrstvová), pričom uchádzač predkladá uvedené vyhlásenie o zhode pre všetky požadované dimenzie uvedené v časti B. týchto súťažných podkladov (napr. uchádzač predloží jedno súhrnné vyhlásenie o zhode kde budú uvedené požadované dimenzie alebo samostatné vyhlásenia o zhode).
7. **príslušné** **plnomocenstvá** v súlade s bodom 13.1 týchto súťažných podkladov, v prípade, ak v mene uchádzača koná iná oprávnená osoba (t. j. nie jeho **štatutárnym orgán alebo prokurista)**.

### Konečná ponuka

1. Na predkladanie konečnej ponuky bude uchádzač vyzvaný písomnou výzvou prostredníctvom JOSEPHINE.
2. Obsah konečnej ponuky (vrátane návrhu Zmluvy) musí zodpovedať výsledkom rokovaní o základnej ponuke a musí zahŕňať okrem údajov, ktoré už boli obsiahnuté v základnej ponuke a neboli dotknuté výsledkami rokovaní, všetky dojednania vyplývajúce z rokovaní, ktoré boli akceptované uchádzačom a aj obstarávateľom.
3. Neakceptovanie výsledkov rokovaní a všetkých dohôd vyplývajúcich z rokovaní a požiadaviek obstarávateľa stanovených v súťažných podkladoch, alebo jednostranné zmeny zmluvných podmienok zo strany uchádzača nad rámec zmien dohodnutých v rámci rokovaní budú považované za nesplnenie podmienok súťaže a neposkytnutie riadnej súčinnosti potrebnej na uzavretie príslušnej Zmluvy v zmysle § 56 ods. 8 ZVO.
4. **Konečna ponuka musí obsahovať:**
5. **vyplnený a podpísaný Krycí list** uvedený v prílohe č. 4 týchto súťažných podkladov;
6. **vyplnený a podpísaný Návrh na plnenie kritérií** uvedený v prílohe č. 7 týchto súťažných podkladov.

Uchádzač v Návrhu na plnenie kritérií vyplní všetky bunky podfarbené žltou farbou.

Upozorňujeme, že v prípade skupiny dodávateľov musí byť návrh na plnenie kritérií na hodnotenie ponúk podľa tohto písmena podpísaný každým členom skupiny, resp. osobou oprávnenou konať v mene daného člena skupiny (napr. člen skupiny, ktorý bude splnomocnený konať v danej veci za členov skupiny – vedúci člen).

1. **príslušné** **plnomocenstvá** v súlade s bodom 13.1 týchto súťažných podkladov, v prípade, ak v mene uchádzača koná iná oprávnená osoba (t. j. nie jeho **štatutárnym orgán alebo prokurista).**

## Časť VIII. – ROKOVANIE O ZÁKLADNÝCH PONUKÁCH

### Spôsob a zásady rokovania s uchádzačmi o základných ponukách

* 1. Obstarávateľ začne rokovania o základných ponukách so všetkými uchádzačmi, ktorých základné ponuky boli hodnotené v zmysle bodu 26. týchto súťažných podkladov, a ktoré neboli vylúčené, a to na základe písomného pozvania ​​na rokovanie o základnej ponuke (Pozvánka).
	2. Obstarávateľ si vyhradzuje právo uskutočniť rokovania v niekoľkých po sebe nasledujúcich etapách.
	3. Obstarávateľ je povinný informovať všetkých uchádzačov o každej zmene technických alebo iných požiadaviek, ktoré vyplynuli z rokovaní.
	4. Uchádzač bude na každé rokovanie včas pozvaný Pozvánkou cez JOSEPHINE, ak nebude termín ďalšieho rokovania dohodnutý v rámci rokovaní. V Pozvánke bude uvedený dátum, miesto konania rokovania a aspoň všeobecne vymedzený predmet rokovania. Pozvánka môže obsahovať pozvanie aj na viaceré rokovania. Povinnosť pozvať uchádzača na rokovanie formou pozvánky sa neuplatní, ak vzal uchádzač termín a miesto ďalšieho rokovania na vedomie pri predchádzajúcom rokovaní alebo ak sa rokovanie uskutočňuje dištančne, a to písomne prostredníctvom JOSEPHINE. Obstarávateľ si vyhradzuje právo zmeny termínu rokovania.
	5. Za uchádzača sa môže jedného osobného rokovania zúčastniť najviac päť osôb, ak obstarávateľ neumožní vyšší počet osôb, z ktorých vždy aspoň jedna osoba musí byť oprávnená konať v mene uchádzača, pričom je povinná preukázať sa obstarávateľovi, ako aj svoje oprávnenie konať v mene uchádzača (napr. predložením príslušnej plnej moci) a odsúhlasiť (napr. podpisom) so záväznými účinkami príslušnú zápisnicu z rokovania.
	6. Obstarávateľ jedná o základných ponukách so všetkými uchádzačmi oddelene – individuálne. Obstarávateľ v priebehu rokovania zabezpečí rovnaké zaobchádzanie s každým uchádzačom a neposkytne žiadnemu z nich informácie spôsobom, ktorý by zvýhodnil akéhokoľvek z uchádzačov.
	7. Rokovanie môže byť vedené osobne alebo dištančne (napr. písomne prostredníctvom JOSEPHINE, prostredníctvom telekonferenčného hovoru alebo video hovoru). V prípade dištančného písomného rokovania je uchádzač povinný vždy v primeranej lehote zareagovať na obsah prijatej správy. Obstarávateľ je oprávnený stanoviť lehotu pre reakciu uchádzača pri dištančnom rokovaní, napr. lehotu na odpoveď na prijatú správu/žiadosť lehotu na odsúhlasenie zápisnice z rokovania alebo uvedenia pripomienok.
	8. Predmetom rokovania môžu byť všetky aspekty predmetu plnenia zákazky, a to na základe rozhodnutia obstarávateľa, najmä technické, administratívne a finančné podmienky. O každom rokovaní s uchádzačom spíše obstarávateľ zápisnicu. Zápisnicu odsúhlasí (napr. jej podpisom) obstarávateľ, ako aj uchádzač. Prílohou zápisnice je vždy prezenčná listina, do ktorej sa zapíšu všetci prítomní účastníci rokovania. Údajmi (dohodami) obsiahnutými vo vzájomne odsúhlasenej zápisnici je uchádzač viazaný a tieto údaje sú určujúce pre úpravy uchádzačom predloženej základnej ponuky, ak nebudú v ďalších etapách rokovaní dohodnuté odlišné podmienky, t. j. že neskoršie dojednania uvedené v odsúhlasenej zápisnici nahrádzajú predchádzajúce dohody a zároveň tieto dojednania nahrádzajú (aktualizujú) ponuku uchádzača predloženú do súťaže v tých častiach, ktoré sú dotknuté dohodami uzatvorenými na rokovaní.
	9. Obstarávateľ si vyhradzuje právo nerokovať s uchádzačom, ktorý sa najmenej v dvoch prípadoch nedostavil na rokovanie. V takom prípade bude obstarávateľ pre účely vyhodnotenia vychádzať z jeho poslednej komplexnej (aktualizovanej) predloženej ponuky.
	10. Pokiaľ v rámci rokovaní nedôjde medzi obstarávateľom a uchádzačom k dohode o zmene zmluvných podmienok v návrhu Zmluvy, ktoré boli označené ako rokovateľné, platia pôvodné zmluvné podmienky, ktoré sú obsiahnuté v týchto súťažných podkladoch v časti C. Obchodné podmienky zabezpečenia predmetu zákazky. Pre vylúčenie pochybností sa uvádza, že zmenou zmluvných podmienok nie je oprava zrejmých chýb v písaní a počítaní uvedených v súťažných podkladoch, najmä v návrhu Zmluvy.
	11. Obstarávateľ písomne oznámi uchádzačom ukončenie rokovania a vyzve ich na predkladanie konečných ponúk

## Časť IX. – POSTUP PO VYHODNOTENÍ PONÚK

### Informácia o výsledku vyhodnotenia ponúk

* 1. Ak nedošlo k predloženiu dokumentov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutočňuje po vyhodnotení ponúk, obstarávateľ po vyhodnotení ponúk vyhodnotí splnenie podmienok účasti uchádzačom, ktorý sa umiestnili na prvom až treťom mieste v poradí. Obstarávateľ môže vyhodnotiť splnenie podmienok účasti aj u ďalších uchádzačov v poradí. Obstarávateľ vyhodnotí spôsobom podľa prvej a druhej vety aj splnenie požiadaviek na predmet zákazky, ak neboli vyhodnotené skôr. Obstarávateľ písomne požiada uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 ZVO. Požiadavky na predmet zákazky obstarávateľ vyhodnotí podľa § 53 ZVO.
	2. Obstarávateľ po vyhodnotení ponúk, po skončení postupu podľa bodu 30.1 týchto súťažných podkladov a po odoslaní všetkých oznámení o vylúčení uchádzača, záujemcu alebo účastníka, bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijímajú. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä
		1. identifikáciu úspešného uchádzača alebo uchádzačov,
		2. informáciu o charakteristikách a výhodách prijatej ponuky alebo ponúk,
		3. výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 a osoby poskytujúcej technické a odborné kapacity podľa § 34 ods. 3 ZVO,
		4. lehotu, v ktorej môže byť doručená námietka.

### Uzatvorenie zmluvy

* 1. Po oznámení o prijatí ponuky úspešnému uchádzačovi, uzatvorí obstarávateľ príslušnú Zmluvu, pričom bude postupovať podľa § 56 ZVO.
	2. Obstarávateľ uzatvorí predmetnú Zmluvu, pričom uzavretá Zmluva nesmie byť v rozpore so súťažnými podkladmi a s konečnou ponukou predloženou úspešnými uchádzačmi.
	3. Úspešný uchádzač bude vyzvaný obstarávateľom na poskytnutie riadnej súčinnosti potrebnej na uzavretie Zmluvy tak, aby mohla byť uzatvorená do 10 pracovných dní odo dňa uplynutia lehoty podľa § 56 ods. 2 až 7 ZVO.
	4. Ak o to obstarávateľ požiada, úspešný uchádzač doručí obstarávateľovi upravený návrh Zmluvy v editovateľnom formáte, a to v primeranej lehote určenej obstarávateľom, ak nebude lehota určená na základe vzájomnej dohody. Upravený návrh Zmluvy musí zodpovedať konečnej ponuke. Obstarávateľ zamietne upravený návrh Zmluvy, ak nezodpovedá konečnej ponuke alebo ak obsahuje iné údaje, ako boli uvedené v konečnej ponuke uchádzača. V takom prípade stanoví obstarávateľ primeranú lehotu na úpravu, či doplnenie návrhu Zmluvy.
	5. Neakceptovanie výsledkov rokovaní a všetkých dohôd vyplývajúcich z rokovaní a požiadaviek obstarávateľa stanovených v súťažných podkladoch alebo jednostranné zmeny zmluvných podmienok zo strany uchádzača nad rámec zmien dohodnutých v rámci rokovaní budú považované za nesplnenie podmienok súťaže a neposkytnutie riadnej súčinnosti potrebnej na uzavretie Zmluvy v zmysle § 56 ods. 8 ZVO.
	6. Úspešný uchádzač, ktorého ponuka bude prijatá, v súlade s pokynmi uvedenými vo výzve na poskytnutie súčinnosti predloží obstarávateľovi návrh Zmluvy. Predložený návrh Zmluvy musí byť v súlade s obchodnými a zmluvnými podmienkami obstarávateľa a predloženou konečnou ponukou, nesmie obsahovať podmienky nezlučiteľné s požiadavkami obstarávateľa uvedeným v týchto súťažných podkladoch a v oznámení o vyhlásení verejného obstarávania.
	7. Úspešný uchádzač je povinný **predložiť obstarávateľovi pred uzatvorením Zmluvy kópiu osvedčenia o registrácii pre daň z pridanej hodnoty s identifikačným číslom (IČ DPH)**, prípadne obdobný doklad, resp. čestné vyhlásenie, že nie je platiteľom dane z pridanej hodnoty.
	8. Úspešný uchádzač je povinný **predložiť obstarávateľovi pred uzatvorením Zmluvy kópiu osvedčenia o registrácii a pridelení daňového identifikačného čísla s daňovým identifikačným číslom (DIČ)**, prípadne obdobný doklad, resp. čestné vyhlásenie, že nie je platiteľom dane.
	9. Obstarávateľ požaduje, aby úspešný uchádzač v rámci poskytnutia súčinnosti podľa § 56 ods. 8 ZVO najneskôr v čase uzavretia Zmluvy **uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia**, a to do príslušnej prílohy Zmluvy.

### Register partnerov verejného sektora a konečný užívateľ výhod

* 1. Podľa § 11 ZVO obstarávateľ **nesmie uzavrieť** Zmluvu s uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Register“), uchádzačom, ktorého subdodávateľ a subdodávateľ podľa osobitného predpisu má povinnosť zapisovať sa do Registra a nie je zapísaný, uchádzačom, ktorý má povinnosť zapisovať sa do Registra a ktorého konečným užívateľom výhod zapísaným v Registri je osoba podľa § 11 ods. 1 písm. c) ZVO a uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do Registra, majú v Registri zapísaného konečného užívateľa výhod, ktorým je osoba podľa § 11 ods. 1 písm. c) ZVO.

## Časť X. – ZÁVEREČNÉ USTANOVENIA

1. V použitom postupe verejného obstarávania platia pre ostatné ustanovenia neupravené týmito súťažnými podkladmi príslušné ustanovenia uvedené v ZVO.
2. Obstarávateľ **zruší** verejné obstarávanie alebo jeho časť, ak
	* 1. ani jeden uchádzač alebo záujemca nesplnil podmienky účasti vo verejnom obstarávaní a uchádzač alebo záujemca neuplatnil námietky v lehote podľa tohto zákona,
		2. nedostal ani jednu ponuku,
		3. ani jedna z predložených ponúk nezodpovedá požiadavkám určeným podľa § 42 a uchádzač nepodal námietky v lehote podľa tohto zákona,
		4. jeho zrušenie nariadil úrad.
3. Obstarávateľ **môže zrušiť** verejné obstarávanie alebo jeho časť aj vtedy,

1. ak sa zmenili okolnosti, za ktorých sa vyhlásilo verejné obstarávanie,
2. ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od obstarávateľa požadovať, aby vo verejnom obstarávaní pokračoval, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania,
3. ak nebolo predložených viac ako dve ponuky alebo
4. ak navrhované ceny v predložených ponukách sú vyššie ako predpokladaná hodnota.

# B. Opis predmetu zákazky (Technické zadanie)

* + - 1. **Špecifikácia predmetu plnenia**

Špecifikácia:

Špecifikácia pre rok 2026:

|  |  |  |
| --- | --- | --- |
| **P. č.** | **Druh** | **Odhadované požadované množstvo v metroch** |
| 1. | Rúra dn25x3,0 PE100 RC SDR11 (kotúč) | 2880 |
| 2. | Rúra dn25x3,0 PE100 RC SDR11 (6m) | 120 |
| 3. | Rúra dn32x3,0 PE100 RC SDR11 (6m) | 4584 |
| 4. | Rúra dn32x3,0 PE100 RC SDR11 (kotúč) | 16800 |
| 5. | Rúra dn40x3,7 PE100 RC SDR11 (kotúč) | 3720 |
| 6. | Rúra dn40x3,7 PE100 RC SDR11 (6m) | 990 |
| 7. | Rúra dn50x4,6 PE100 RC SDR11 (6m) | 714 |
| 8. | Rúra dn50x4,6 PE100 RC SDR11 (kotúč) | 10224 |
| 9. | Rúra dn63x5,8 PE100 RC SDR11 (6m) | 5664 |
| 10. | Rúra dn63x5,8 PE100 RC SDR11 (kotúč) | 13620 |
| 11. | Rúra dn90x5,2 PE100 RC SDR17 (6m) | 8550 |
| 12. | Rúra dn90x5,2 PE100 RC SDR17 (kotúč) | 180 |
| 13. | Rúra dn110x6,3 PE100 RC SDR17 (6m) | 7932 |
| 14. | Rúra dn110x6,3 PE100 RC SDR17 (kotúč) | 60 |
| 15. | Rúra dn160x9,1 PE100 RC SDR17 (6m) | 12318 |
| 16. | Rúra dn225x12,8 PE100 RC SDR17 (6m) | 6906 |
| 17. | Rúra dn315x17,9 PE100 RC SDR17 (6m) | 1824 |
| 18. | Rúra dn450x26,7 PE100 RC SDR17 (6m) | 216 |

 (*Tovar*)

Špecifikácia pre rok 2027:

|  |  |  |
| --- | --- | --- |
| **P. č.** | **Druh** | **Odhadované požadované množstvo v metroch** |
| 1. | Rúra dn25x3,0 PE100 RC SDR11 (kotúč) | 2880 |
| 2. | Rúra dn25x3,0 PE100 RC SDR11 (6m) | 120 |
| 3. | Rúra dn32x3,0 PE100 RC SDR11 (6m) | 4584 |
| 4. | Rúra dn32x3,0 PE100 RC SDR11 (kotúč) | 16800 |
| 5. | Rúra dn40x3,7 PE100 RC SDR11 (kotúč) | 3720 |
| 6. | Rúra dn40x3,7 PE100 RC SDR11 (6m) | 990 |
| 7. | Rúra dn50x4,6 PE100 RC SDR11 (6m) | 714 |
| 8. | Rúra dn50x4,6 PE100 RC SDR11 (kotúč) | 10224 |
| 9. | Rúra dn63x5,8 PE100 RC SDR11 (6m) | 5664 |
| 10. | Rúra dn63x5,8 PE100 RC SDR11 (kotúč) | 13620 |
| 11. | Rúra dn90x5,2 PE100 RC SDR17 (6m) | 8550 |
| 12. | Rúra dn90x5,2 PE100 RC SDR17 (kotúč) | 180 |
| 13. | Rúra dn110x6,3 PE100 RC SDR17 (6m) | 7932 |
| 14. | Rúra dn110x6,3 PE100 RC SDR17 (kotúč) | 60 |
| 15. | Rúra dn160x9,1 PE100 RC SDR17 (6m) | 12318 |
| 16. | Rúra dn225x12,8 PE100 RC SDR17 (6m) | 6906 |
| 17. | Rúra dn315x17,9 PE100 RC SDR17 (6m) | 1824 |
| 18. | Rúra dn450x26,7 PE100 RC SDR17 (6m) | 216 |

*(Tovar)*

Ďalšie požiadavky na Tovar:

* Rúry musia byť vyrobené z polyetylénového materiálu s označením PE100RC, ktorý je určený pre rozvod plynných palív v dimenziách dn 25 až dn 450 v štandardných rozmerových pomeroch SDR 11 a SDR 17.
* Rúry do dn 63 sú akceptované výhradne v SDR 11.
* Rúry a granulát musia spĺňať materiálové, technické a rozmerové požiadavky EN 1555-1 a EN 1555-2.
* Konce rúr musia byť opatrené zátkou.
* Systémové požiadavky na výrobky musia byť v súlade s obecnými požiadavkami na funkčné požiadavky a s doporučenými postupmi na inštaláciu podľa noriem EN 1555-1 až 5 a CEN/TS 1555-7.
* V priebehu skúšok nesmie dôjsť k oddeleniu jednotlivých vrstiev koextrudovaných vrstiev rúry.
* Farba povrchu rúr musí byť v súlade s RAL 1033. Tovar musí byť na vonkajšej strane žltej alebo žlto-oranžovej farby. Pre dvoj a trojvrstvové rúry je akceptovaná vnútorná vrstva čiernej farby.
* Rúry musia obsahovať prvky označenia podľa tabuľky č. 7 z EN 1555-2. Každá rúra (netýka sa návinu) musí na oboch koncoch obsahovať štítok (nalepovací alebo vytlačený na rúre) traceability podľa ISO 12176-4.
* Tovar musí byť aplikovateľný v otvorenom výkope bez lôžka (podsypu).
* Tovar musí byť vyrobený tak, aby ho bolo možné v urgentných prípadoch stláčať počas prevádzky stláčacím zariadením na ten účel určeným.
* Tovar musí byť vhodný na prevádzku v podmienkach distribúcie zemného plynu s vodíkom (H2).
* Tovar nesmie byť v momente jeho dodania uchádzačom obstarávateľovi starší ako 9 mesiacov od dátumu výroby. Uchádzač dodá spolu s Tovarom obstarávateľovi aj prehlásenie výrobcu, že Tovar nie je starší ako 9 mesiacov od dátumu výroby.
* Tovar musí byť dodaný s montážnym návodom (montážny predpis výrobcu na spájanie a pokládku) (originál) ako aj s jeho prekladom do slovenského jazyka.
* Na základe konkrétnej požiadavky obstarávateľa sa uchádzač zaväzuje predložiť certifikát výrobcu Tovaru ku granulátu z ktorého bola šarža Tovaru uvedená v požiadavke obstarávateľa vyrobená, a to s udaným hmotnostným (MRF) indexom toku taveniny granulátu, a to v lehote do 10 dní od doručenia požiadavky obstarávateľa, ak sa zmluvné strany nedohodnú na inej lehote.

**Rúry sú určené pre prevádzkové podmienky:**

* Rozvod plynných palív,
* referenčná prevádzková teplota - 20°C až 40°C,
* maximálny prevádzkový tlak MOP = 10 bar,

**Rúry môžu byť vyrobené a požadované ako:**

* Plnostenné rúry z PE100RC alebo
* Rúry s rozmerovo integrovanými koextrudovanými vrstvami homogénne spojenými v nasledovných kombináciách:
	+ dvojvrstvové (vnútorná vrstva z PE100RC / vonkajšia indikačná vrstva z PE100RC), hrúbka indikačnej vrstvy musí byť 10% menovitej hrúbky steny en,
	+ trojvrstvové (vnútorná vrstva z PE100RC / stredná vrstva z PE100 / vonkajšia vrstva z PE100RC, hrúbka vnútornej vrstvy z PE100RC musí byť minimálne 2,5 mm.
		- 1. **Predpokladané požadované množstvo predmetu plnenia**

|  |  |  |
| --- | --- | --- |
| **Tovar** | ***Pre rok 2026*** | ***Pre rok 2027*** |
| **Odhadovaná dĺžka (m)** | **Odhadovaná dĺžka (m)** |
| Rúra dn25x3,0 PE100 RC SDR11 (kotúč) | 2880 | 2880 |
| Rúra dn25x3,0 PE100 RC SDR11 (6m) | 120 | 120 |
| Rúra dn32x3,0 PE100 RC SDR11 (6m) | 4584 | 4584 |
| Rúra dn32x3,0 PE100 RC SDR11 (kotúč) | 16800 | 16800 |
| Rúra dn40x3,7 PE100 RC SDR11 (kotúč) | 3720 | 3720 |
| Rúra dn40x3,7 PE100 RC SDR11 (6m) | 990 | 990 |
| Rúra dn50x4,6 PE100 RC SDR11 (6m) | 714 | 714 |
| Rúra dn50x4,6 PE100 RC SDR11 (kotúč) | 10224 | 10224 |
| Rúra dn63x5,8 PE100 RC SDR11 (6m) | 5664 | 5664 |
| Rúra dn63x5,8 PE100 RC SDR11 (kotúč) | 13620 | 13620 |
| Rúra dn90x5,2 PE100 RC SDR17 (6m) | 8550 | 8550 |
| Rúra dn90x5,2 PE100 RC SDR17 (kotúč) | 180 | 180 |
| Rúra dn110x6,3 PE100 RC SDR17 (6m) | 7932 | 7932 |
| Rúra dn110x6,3 PE100 RC SDR17 (kotúč) | 60 | 60 |
| Rúra dn160x9,1 PE100 RC SDR17 (6m) | 12318 | 12318 |
| Rúra dn225x12,8 PE100 RC SDR17 (6m) | 6906 | 6906 |
| Rúra dn315x17,9 PE100 RC SDR17 (6m) | 1824 | 1824 |
| Rúra dn450x26,7 PE100 RC SDR17 (6m) | 216 | 216 |

# C. Obchodné podmienky zabezpečenia predmetu zákazky

Výsledkom predmetu zákazky bude Zmluva na dodanie predmetu zákazky medzi obstarávateľom a úspešným uchádzačom podľa § 56 ZVO: Rámcová kúpna zmluva.

Zmluva, ktorej predmetom je dodanie predmetu zákazky spolu s jej prílohami tvorí prílohu č. 8 týchto súťažných podkladov ako skomprimovaný súbor formátu zip.

# D. Prílohy

#### Príloha č. 1 Podmienky zadávania Čiastkovej zmluvy

#### Príloha č. 2 Krycí list pre žiadosť o účasť

#### Príloha č. 3 Špecifikácia podmienok účasti

#### Príloha č. 4 Krycí list pre ponuku

#### Príloha č. 5 Čestné vyhlásenie – súhlas s podmienkami

#### Príloha č. 6 Vyhlásenie skupiny dodávateľov so splnomocnením

#### Príloha č. 7 Návrh na plnenie kritérií

#### Príloha č. 8 Rámcová kúpna zmluva a jej prílohy

1. *Podľa § 2 ods. 5 písm. b) ZVO je* ***záujemcom*** *hospodársky subjekt, ktorý má záujem o účasť vo verejnom obstarávaní. Podľa § 2 ods. 5 písm. a) ZVO je* ***hospodárskym subjektom*** *fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu).* [↑](#footnote-ref-2)
2. *Podľa § 2 ods. 5 pís. c) ZVO je* ***uchádzačom*** *hospodársky subjekt, ktorý predložil ponuku.* [↑](#footnote-ref-3)